Diari Oficial de la Generalitat Valenciana


Sumari del DOGV 3742, del 04-05-2000 (2000/3362)

RESOLUCIÓ de 13 d'abril de 2000, del director general de Justícia, per què s'obre convocatòria pública per a la constitució de borses de treball, per a la provisió de vacants dels cossos d'oficials, auxiliars i agents de l'administració de Justícia en la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3742

Data del DOGV
:   04-05-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/3362


Data del document
:   13-04-2000

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * treball temporal
    * personal de l'administració de justícia
    * concurs administratiu

RESOLUCIÓ de 13 d'abril de 2000, del director general de Justícia, per què s'obre convocatòria pública per a la constitució de borses de treball, per a la provisió de vacants dels cossos d'oficials, auxiliars i agents de l'administració de Justícia en la Comunitat Valenciana. [2000/M3362]
  
L'Ordre de 2 d'agost de 1999 (DOGV núm. 3.570 de 27.08.1999) de la Conselleria de Justícia i Administracions Públiques sobre constitució de borses de treball per a la provisió de vacants dels cossos de metges forenses, oficials, auxiliars i agents de l'administració de Justícia en la Comunitat Valenciana, estableix el procediment per a la formació de borses de treball per a cobrir temporalment llocs de les plantilles dels òrgans judicials, fiscalies i serveis de l'administració de Justícia.
  
Segons disposa l'article 5 de la citada ordre la constitució de les borses correspon a la Direcció General de Justícia mitjançant resolució publicada en el Diari Oficial de la Generalitat Valenciana.
  
En conseqüència, oïdes les centrals sindicals integrants de la Mesa Sectorial, es convoquen les mencionades borses de treball amb arreglament a les següents:
  
Bases
  
Primera
  
S'obre convocatòria pública per a la constitució de les borses de treball per al nomenament de funcionaris interins en els òrgans de l'administració de Justícia en la Comunitat Valenciana que, amb caràcter provincial, tindran el nombre màxim d'integrants següents:
  
 Alacant Castelló València
  
Cos General Minusvàlids General Minusvàlids General Minusvàlids
  
Oficials 58 2 58 2 97 3
  
Auxiliars 315 10 97 3 437 13
  
Agents 97 3 58 2 146 4
  
Els llocs reservats per a minusvàlids es cobriran pels qui tinguen la condició legal de persones amb discapacitat de grau igual o superior al 33%, sempre que acrediten l'indicat grau de discapacitat i la compatibilitat funcional amb l'acompliment de les tasques que corresponen al cos en la borsa del qual opten.
  
Els llocs no coberts per la quota de minusvàlids s'incorporaran al general.
  
Segona. Requisits dels aspirants
  
Per a concórrer a les borses de treball els aspirants han de reunir els següents requisits:
  
1. Ser espanyol major d'edat.
  
2. Estar en possessió del títol exigit en els respectius reglaments orgànics per a l'ingrés al cos a la borsa del qual s'opta.
  
3. No haver sigut condemnat, ni estar processat, ni inculpat per delicte dolós, a menys que s'haguera obtingut la rehabilitació o haguera recaigut en la causa interlocutòria de sobreseïment.
  
4. No estar inhabilitat per a l'exercici de les funcions públiques.
  
5. No haver sigut separat, mitjançant procediment disciplinari, d'un cos de l'estat, de les comunitats autònomes o de les administracions locals, ni suspés per a l'exercici de funcions públiques, en via disciplinària o judicial, excepte que haguera sigut degudament rehabilitat.
  
6. No patir defecte físic ni malaltia que incapacite per a l'acompliment del lloc.
  
7. Residir a la província on se sol·licite l'admissió.
  
8. No haver sigut exclosos de l'anterior borsa de treball de personal de l'administració de Justícia per alguna de les causes assenyalades en l'article 12.2 apartats 1, 2 i 3 de l'Ordre de 18 de desembre de 1997.
  
9. Les persones que opten a les borses de treball d'oficials i auxiliars hauran d'acreditar de forma fefaent tindre coneixements de mecanografia i informàtica. S'exceptua d'aquest requisit als qui acrediten haver treballat com a oficial o auxiliar interí en l'administració de Justícia.
  
Tercera. Sol·licituds
  
1. Els qui vulguen ser inclosos en les borses de treball únicament podran optar per la província on estiguen domiciliats. Hauran de presentar una única instància indicant cadascuna de les borses a què opten.
  
Les sol·licituds es presentaran en el model que s'acompanya com annex I, dirigides al director general de Justícia.
  
2. Els models d'instància seran facilitats en qualsevol de les oficines PROP de la Generalitat Valenciana.
  
3. El termini de presentació de sol·licituds és de 20 dies naturals, comptats a partir del següent a la publicació de la present convocatòria en el Diari Oficial de la Generalitat Valenciana.
  
4. Les persones que a la finalització del termini de presentació de sol·licituds estigueren treballant en òrgans judicials a la Comunitat Valenciana en places de cossos per als quals es convoquen aquestes borses de treball, no hauran de presentar la instància de sol·licitud ni cap altra documentació, perquè quan cessen s'incorporaran automàticament a la borsa de treball corresponent, sempre que ho sol·liciten en el termini assenyalat en l'article 14 d) de l'Ordre de 2 d'agost de 1999.
  
Si estigueren interessades a accedir a borses de treball distintes de les que pertanguen automàticament, hauran de presentar la sol·licitud i documentació indicada en la base quarta, dins del termini indicat en el punt 3 d'aquesta base.
  
5. Les instàncies hauran de presentar-se en qualsevol dels registres de les oficines PROP de la Generalitat Valenciana.
  
També podran remetre's per correu certificat conforme al que estableix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o per qualsevol altra de les restants modalitats previstes en el referit text legal.
  
Quarta. Documentació a aportar
  
Les sol·licituds hauran d'anar acompanyades d'originals o fotocòpies compulsades de la documentació següent:
  
1. Acreditació dels requisits:
  
1.1. Document nacional d'identitat pels dos costats.
  
1.2. Titulació exigida per a l'ingrés al cos corresponent:
  
- Oficials: Batxiller o equivalents.
  
- Auxiliars: Graduat en Educació Secundària o equivalent.
  
- Agents: Certificat d'Escolaritat o l'acreditació a què es refereix l'article 15.2 del Reial Decret 1007/1991, de 14 de juny.
  
1.3. Certificat d'empadronament o residència quan el domicili que figure en el document nacional d'identitat no coincidisca amb la província a la borsa de treball de la qual s'opta.
  
1.4. Les persones que concórreguen al cos de minusvàlids hauran d'aportar:
  
- Certificat acreditatiu de la minusvalidesa, tot indicant el grau de discapacitat.
  
- Certificat acreditatiu de la compatibilitat funcional per a l'acompliment de les tasques que corresponguen al cos a la borsa del qual opten.
  
1.5. Les persones que opten a les borses de treball d'oficials i/o auxiliars acreditaran els coneixements d'informàtica i mecanografia mitjançant certificat acreditatiu d'haver realitzat cursos d'informàtica i mecanografia o d'haver exercit treballs en què s'exigien aquests coneixements. Les persones que acrediten haver treballat com a oficial o auxiliar interí en l'administració de Justícia, no han de presentar aquest certificat.
  
2. Acreditació dels mèrits:
  
2.1. Serveis en l'administració de Justícia.
  
Per a acreditar tals serveis s'aportarà certificat del fiscal en cap, secretari judicial o cap de l'organisme corresponent segons model que s'acompanya com annex II.
  
Els serveis prestats com a interí en òrgans judicials a la Comunitat Valenciana, des de l'1 de gener de 1997, s'hauran d'indicar en la instància, però no caldrà l'acreditació documental.
  
2.2. Serveis en una altra administració pública.
  
Per a acreditar tals serveis s'aportarà certificat expedit per funcionari competent, segons model que s'acompanya com annex III.
  
2.3. El fet d'haver aprovat el primer exercici de l'última oposició convocada per a l'accés al cos a la borsa del qual s'insta no haurà d'acreditar-se, però si s'haurà de fer constar en la instància per a ser considerat com a mèrit.
  
2.4. Certificat expedit per la Junta Qualificadora de Coneixements de Valencià, o títol homologat segons l'Ordre de 16 d'agost de 1994 de la Conselleria d'Educació i Ciència, modificada per l'Ordre de 22 de desembre de 1995 i l'Ordre de 24 de juny de 1999, de la Conselleria de Cultura, Educació i Ciència, sobre certificats oficials de coneixements de valencià.
  
2.5. Coneixements d'informàtica.
  
Per a acreditar com a mèrit el coneixement d'informàtica, hauran de presentar-se certificats acreditatius d'haver realitzat cursos d'informàtica amb la indicació del nombre d'hores del curs.
  
El certificat haurà de ser expedit per un centre oficial o, en el cas de ser un curs homologat per una administració pública competent, haurà de fer-se constar l'homologació.
  
2.6. Títols o diplomes acreditatius dels mèrits específics que s'al·leguen per a cada borsa de treball segons el que estableix l'article 8, apartat b) de l'Ordre de 2 d'agost de 1999, del conseller de Justícia i Administracions Públiques, sobre constitució de borses de treball per a la provisió de vacants dels cossos de metges forenses, oficials, auxiliars i agents de l'administració de Justícia a la Comunitat Valenciana.
  
3. Les persones que hagueren presentat sol·licituds per a la seua inclusió en borses de treball convocades per la Direcció General de Justícia de la Generalitat Valenciana amb anterioritat i no estigueren treballant a la finalització del termini de presentació de sol·licituds, no hauran de presentar els documents que aportaren en el seu dia, encara que si que hauran de presentar la sol·licitud ajustada a model, fent constar els requisits i mèrits que al·leguen. També hauran d'acreditar documentalment els requisits i mèrits no al·legats amb anterioritat.
  
Cinquena
  
Finalitzat el termini de presentació d'instàncies, la Direcció General de Justícia procedirà a la realització dels tràmits següents:
  
1. Es desestimaran d'ofici les sol·licituds presentades fora de termini, que no s'ajusten al model o que no aporten la documentació acreditativa de reunir els requisits que s'exigeixen en la base segona, excepte les excepcions de la base quarta, 3.
  
2. S'avaluaran els mèrits acreditats, segons el barem contingut en l'article 8 de l'Ordre de 2 d'agost de 1999.
  
Els mèrits o circumstàncies no al·legats en la instància i/o no acreditats, no es tindran en compte a l'hora del barem.
  
3. Els aspirants s'ordenaran conforme a la puntuació obtinguda. En cas d'empat primarà la puntuació obtinguda en cada apartat del barem començant pel primer. De persistir l'empat, es dirimirà en favor del sol·licitant de major edat.
  
Sisena. Constitució i publicació de les borses
  
1. Elaborades les borses conforme a la base anterior s'entregaran a les organitzacions sindicals integrants de la mesa sectorial de Justícia de la Generalitat Valenciana per a informe per un termini de 10 dies.
  
2. Resoltes, si s'escau, les observacions formulades per les organitzacions sindicals, es resoldrà la constitució provisional de les borses de treball que seran remeses per a la seua exposició en els òrgans assenyalats en l'article 10, paràgraf 1r de l'Ordre de 2 d'agost de 1999.
  
3. Les persones interessades tindran un termini de 10 dies per a reclamar sobre qualssevol de les dades contingudes en les llistes, davant la Direcció General de Justícia.
  
4. Resoltes les reclamacions es publicaran les borses definitives seguint el mateix procediment que per a la resolució provisional.
  
Setena. Recursos
  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius de València, en un termini de dos mesos comptats des del dia següent al de la publicació, conforme al que disposen els articles 8.2, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la interposició de recurs potestatiu de reposició, davant la Direcció General de Justícia, en el termini d'un mes comptat a partir del dia següent a la seua publicació, segons que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.